b'\n_START_ARTICLE_\nKuokkalankoski\n_START_PARAGRAPH_\nKuokkalankoski sijaitsee Lemp\xc3\xa4\xc3\xa4l\xc3\xa4ss\xc3\xa4. Se on suosittu kalastuspaikka._NEWLINE_Kosken rannalla on Kuokkalan kyl\xc3\xa4. Lemp\xc3\xa4\xc3\xa4l\xc3\xa4n t\xc3\xa4rkeimm\xc3\xa4t myllyt ovat aikoinaan olleet kosken rannalla. Koskea perattiin 1700- ja 1800-luvulla, mutta sit\xc3\xa4 ennen siin\xc3\xa4 oli suuri putous._NEWLINE_Ennen Lemp\xc3\xa4\xc3\xa4l\xc3\xa4n kanavan rakentamista koski oli ainoa Vanajaveden ja Pyh\xc3\xa4j\xc3\xa4rven v\xc3\xa4linen vesireitti, mutta laivaliikennett\xc3\xa4 siin\xc3\xa4 ei voinut harjoittaa, vaan kosken on noussut vain kaksi laivaa. H\xc3\xb6yrylaiva Ilmarinen onnistui p\xc3\xa4\xc3\xa4sem\xc3\xa4\xc3\xa4n l\xc3\xa4pi vuonna 1863, ja vuonna 1866 siit\xc3\xa4 purjehti siipirataslaiva Vanaja._NEWLINE_Kosken partaalla pidet\xc3\xa4\xc3\xa4n vuosittain Kuokkalankosken markkinat.'